section_heading: Prezime
paragraph_text: Na Rusi su se prezimena oblikovala od imena pretka i patronima (Иванов, Петров); od prebivališta ili epiteta prema prebivalištu pretka (Задорожный, Заречный); od naziva grada ili mjesta iz kojeg je dolazila osoba (Москвитин, Тверитин, Пермитин); od vrste zanimanja ili dužnosti pretka (Сапожников, Лаптев, Приказчиков, Бондарев); od redoslijeda rođenja pretka (Третьяков, Шестаков); od etničkog podrijetla pretka (Хохлов, Литвинов, Поляков, Татаринов, Москалёв). Najčešće su prezimena u svojoj osnovi imala nadimak ili patronim nekog člana naraštaja koji se nečim isticao, koji se preselio u drugi kraj, te postao posjednik ili glava osobito velike obitelji.